id ms ms en id ms ms eo eo id lt de id id id eo ms ms ms en id ms da en id sl eo ms id en en en id ms id id ms id km id id ms ms id id id id ms ms id ms id id id en ms id de en en en sv en id eo hbs_lat en ms ms id km en id ms ms id ms en ms ms eo eo id lt de id id id eo ms ms ms en id ms da en id sl eo ms
Ujian alegi untuk ekzema dan alahan makanan - PEMULIHAN EKZEMA SECARA SEMULAJADI DAN HOLISTIK
THEBIOHEALER : PEMULIHAN EKZEMA SECARA SEMULAJADI DAN HOLISTIK
SEKSYEN 13, SHAH ALAM 40100
GERD, Stres dan Kesihatan Mental
PERLU KE BUAT UJIAN ALERGI?
Bagus ke buat test alergi ni?
Tepat? Perlu patuh dan pantang sepenuhnya mengikut kepada keputusan alergi?
​Ramai betul yang salah faham fungsi ujian alergi. Sehingga ada yang sanggup habis beribu ringgit kerana merasakan ujian ini adalah paling penting untuk pulih.
Ujian alergi ini sebenarnya bukannya panduan muktamad.
Ia hanya panduan kepada perawat dalam mengenal pasti bahan yang mencetus alergi kita.
Perawat perlu bertanyakan sejarah dan mungkin membuat pemeriksaan lanjut untuk mengesahkan alahan atau alergi tersebut.
Iya, maknanya kebanyakan waktu ujian ini adalah tidak tepat!
Ujian darah dan ujian cucuk untuk mengenal pasti bahan penyebab alergi ada banyak kelemahannya.
Ujian darah mempunyai risiko terdedah dengan pencemaran alergen di persekitaran.
Ujian darah juga mempunyai julat perbezaan keputusan yang sangat tinggi mengikut teknik makmal yang menilai.
Ujian cucuk kulit pula adalah tidak tepat kerana hanya mengukur respon alergi serta merta pada waktu itu. Respon alergi makanan selalunya berlaku dalam tempoh 48-72jam maka keputusan selalunya adalah negatif yang salah.
Ujian cucuk ini memeriksa respon serta merta antibodi terhadap IgE
Kedua-dua ujian ini juga memerlukan respon antibodi badan kita terhadap IgE. Perlu diketahui umum, kebanyakan alahan adalah bukan disebabkan alergi hakiki tetapi adalah alahan ataupun alergi tiruan! (pseudoallergy). Alergi tiruan ini tidak memerlukan reaksi antibodi, maka kedua ujian cucuk kulit atau ujian darah tidak dapat mengesan pencetus alahan.
Respon alahan daripada alergi tiruan ini ini mungkin disebabkan oleh pemakananan seperti histamin, salicylate, benzoate, dan sebagainya. Ia adalah alahan makanan yang biasa di dalam pesakit yang mempunyai alahan seperti ekzema, resdung, asma dan alahan makanan.​​
Maka jangan hairan jika kita alah macam-macam tapi keputusan ujian alahan darah kita negatif kepada semua alergen!
Tidak kurang juga yang alergi kepada semua jenis bahan menurut ujian darah tetapi pada hakikatnya tiada respon alahan apabila mengambil bahan itu.
​Terlalu bergantung kepada ujian alahan adalah bahaya kerana kita boleh kekurangan zat sekiranya pantang sesetengah zat penting badan kerana mengikutkan ujian alahan.
Maka tiadakah ujian yang lebih tepat? Saintis dan pakar alergi sedunia sependapat bahawa ujian yang merupakan "gold standard" bagi mengenalpasti alergi ialah "double blind placebo controlled food challenge" (DBPCFC) atau bahasa mudahnya diari pemakanan. Dengan mengenalpasti  makanan yang alah, kita boleh menjalani diet eliminasi buat beberapa ketika untuk mengurangkan risiko mencetuskan reaksi alahan.
Diari pemakanan dengan kaedah "food challenge" merupakan kaedah yang lebih tepat dan diakui pakar sedunia.
Diet eliminasi bagaimana pun tidak boleh dilakukan terlalu lama kerana badan akan jadi lebih sensitif terhadap bahan yang kita pantang sekiranya terlalu lama. Apabila badan sudah tidak lagi sensitif, makanan yang kita alah perlulah diperkenalkan secara sedikit demi sedikit bagi menjadikan badan kita lebih toleran dan mengelakkan reaksi tercetus kembali alahan.
Kesimpulannya, tiada satu pun ujian alahan paling tepat di dunia ini yang patut kita letakkan sepenuhnya kepercayaan. Dapatkan panduan daripada perawat kesihatan kita dan amalkan diari pemakanan dengan betul. Semoga dengan izin Allah, alahan akan berkurang, dikawal dan tidak mustahil juga pulih sepenuhnya.
Perawatan ekzema dan alahan makanan menggunakan kaedah functional dan perubatan pemakanan.
© COPYRIGHT 2015. ALL RIGHTS RESERVED.
GERD, Stres dan Kesihatan Mental
Protokol Pemakanan Redoxamin >
Makluman dan Pemberitahuan >